แนวโน้มดัชนีเช้านี้ขาลง
นักวิเคราะห์ฯคาดตลาดหุ้นไทยเช้านี้มีทิศทางลดตามตลาดหุ้นต่างประเทศ หลังฝรั่งกังวลมาตรการช่วยเหลือกรีซ-นายกฯขีดเส้นตายม็อบเพิ่มแรงกดดัน
12 พ.ค. 2553

นักวิเคราะห์ฯคาดตลาดหุ้นไทยเช้านี้มีทิศทางลดตามตลาดหุ้นต่างประเทศ หลังฝรั่งกังวลมาตรการช่วยเหลือกรีซ-นายกฯขีดเส้นตายม็อบเพิ่มแรงกดดัน
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้คาดว่าจะปรับตัวลดลงตามทิศทางตลาดหุ้นในต่างประเทศลบกันถ้วนหน้า เนื่องจากนักลงทุนรับข่าวมาตรการช่วยเหลือประเทศในยุโรปไปหมดแล้ว นักลงทุนเริ่มหันมาลงทุนในสินทรัพย์ที่มีความเสี่ยงต่ำ อาทิ ทองคำ เงินดอลลาร์ เพื่อรอดูว่ามาตรการดังกล่าวว่าแก้ปัญหาได้ผลหรือไม่
ส่วนปัจจัยในประเทศ การเมืองยังคงเป็นประเด็นกดดันตลาดหุ้นบ้านเรา โดยเฉพาะอย่างยิ่งเมื่อวานนี้นายกรัฐมนตรีออกมากดดันให้ยกเลิกการชุมนุมภายในวันนี้ ทำให้เพิ่มแรงกดดันต่อตลาดหุ้นไทยมากขึ้นอีก 
สำหรับกรอบการลงทุนวันนี้ให้แนวรับที่ 761 แนวต้านที่ 780 จุด